নোওয়েন্দ লোরেন্সো
নোওয়েন্দ এনরিকে লোরেন্সো কাব্রেরা (স্পেনীয়: Nowend Lorenzo; জন্ম: ২ নভেম্বর ২০০২; নোওয়েন্দ লোরেন্সো নামে সুপরিচিত) হলেন একজন ডোমিনিকান প্রজাতন্ত্রীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব ওসাসুনা এবং ডোমিনিকান প্রজাতন্ত্র জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন। ২০২১ সালে, লোরেন্সো ডোমিনিকান প্রজাতন্ত্র অনূর্ধ্ব-২৩ দলের হয়ে ডোমিনিকান প্রজাতন্ত্রের বয়সভিত্তিক পর্যায়ে অভিষেক করেছিলেন। প্রায় এক বছর যাবত ডোমিনিকান প্রজাতন্ত্রের বয়সভিত্তিক দলের হয়ে খেলার পর, তিনি ২০২১ সালে ডোমিনিকান প্রজাতন্ত্রের হয়ে আন্তর্জাতিক পর্যায়ে অভিষেক করেছেন; ডোমিনিকান প্রজাতন্ত্রের জার্সি গায়ে তিনি এপর্যন্ত ১৮ ম্যাচে ৪টি গোল করেছেন।